Det er hverken nødvendigt eller et krav, at man giver medarbejderen mere end én skriftlig advarsel, før man bortviser vedkommende. Flere advarsler for samme forhold - uden yderligere konsekvenser - kan tværtimod give indtryk af, at adfærden accepteres, eller ikke anses for en grov misligholdelse. Det er derfor vigtigt, at man ikke forholder sig passivt, når man oplever, at en medarbejder misligholder sit ansættelsesforhold.